CELEX: 52003PC0630
Language: da
Date: 2003-10-24
Title: Forslag til Rådets afgørelse om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer

Avis juridique important

|

52003PC0630

Forslag til Rådets afgørelse om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer  /* KOM/2003/0630 endelig udg. - AVC 2003/0247 */  

Forslag til RÅDETS AFGØRELSE om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer(forelagt af Kommissionen)BEGRUNDELSE1. GENERELTVed Rådets afgørelse 97/836/EF af 27. november 1997 blev Det Europæiske Fællesskab kontraherende part i den reviderede overenskomst af 1958 under FN's Økonomiske Kommission for Europa (FN/ECE). Denne afgørelse trådte i kraft den 24. marts 1998.Afgørelsens artikel 4 bestemmer bl.a., at når et udkast til regulativ fra De Forenede Nationers Økonomiske Kommission for Europa forelægges til afstemning i den pågældende FN/ECE-instans, skal udkastet være godkendt af Rådet efter samstemmende udtalelse fra Europa-Parlamentet, inden Fællesskabet kan udtale sig til fordel for vedtagelse af et sådant regulativudkast.På dagsordenen for et af de kommende møder i verdensforumet for harmonisering af regulativer for motorkøretøjer under de Forenede Nationers Økonomiske Kommission for Europa figurerer bl.a. afstemning om udkast til et (nyt) regulativ om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer.Regulativet tager især sigte på at fastlægge harmoniserede tekniske forskrifter for at undgå skabelsen af tekniske hindringer for samhandelen med motorkøretøjer mellem de kontraherende parter, samtidig med at der opnås en høj grad af sikkerhed og miljøbeskyttelse.Det understreges, at det er på grundlag af de dokumenter, der foreligger på de officielle FN/ECE-sprog (fransk og engelsk), det afgøres, om EF skal stemme for eller imod. Det skyldes, at EF efter at være blevet kontraherende part i den reviderede overenskomst af 1958 er forpligtet til at overholde overenskomstens procedurer.Som fastsat i artikel 4, stk. 5, i afgørelse 97/836/EF, bekendtgøres regulativet på alle fællesskabssprogene i Den Europæiske Unions Tidende, inden det træder i kraft i Fællesskabet.2. Indholdet i forslaget til afgørelseForslaget til afgørelse skal sætte Kommissionens repræsentant i stand til at stemme om det pågældende udkast til regulativ på Fællesskabets vegne på et senere møde i verdensforumet for harmonisering af regulativer for motorkøretøjer under De Forenede Nationers Økonomiske Kommission for Europa.2003/0247 (AVC)Forslag til RÅDETS AFGØRELSE om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter [1], særlig artikel 4, stk. 2, andet led,[1]  EFT L 346 af 17.12.1997, s. 78.under henvisning til forslag fra Kommissionen [2],[2]  EUT C [...] af [...], s. [...].under henvisning til samstemmende udtalelse fra Europa-Parlamentet [3], og[3]  EUT C [...] af [...], s. [...].ud fra følgende betragtninger:(1) Udkastet til regulativ fra De Forenede Nationers Økonomiske Kommission for Europa om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer, fjerner de tekniske hindringer for samhandelen med motorkøretøjer mellem de kontraherende parter for så vidt angår disse komponenter, samtidig med at der opnås en høj grad af sikkerhed og miljøbeskyttelse.(2) Fællesskabets holdning til ovennævnte udkast til regulativ bør fastlægges.(3) Regulativet skal i første omgang ikke integreres i systemet for EF-typegodkendelse af motorkøretøjer, -TRUFFET FØLGENDE AFGØRELSE:Artikel 1Udkastet til regulativ fra De Forenede Nationers Økonomiske Kommission for Europa (FN/ECE) om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer, som foreligger i dokument TRANS/WP.29/2002/23 Rev.1, godkendes.Artikel 2:Fællesskabet, repræsenteret ved Kommissionen stemmer for udkastet til det i artikel 1 omhandlede FN/ECE-regulativ, ved afstemningen på administrationsudvalgets møde i forbindelse med et senere møde i verdensforumet for harmonisering af regulativer for motorkøretøjer under De Forenede Nationers Økonomiske Kommission for Europa.Artikel 3:FN/ECE-regulativet om ensartede tekniske forskrifter for brandtekniske egenskaber af de materialer, der benyttes ved den indvendige indretning af visse klasser af motorkøretøjer, integreres i første omgang ikke i systemet for EF-typegodkendelse af motorkøretøjer.Udfærdiget i Bruxelles, den [...].På Rådets vegneFormand